CELEX: 32016H2115
Language: fi
Date: 2016-12-01 00:00:00
Title: Komission suositus (EU) 2016/2115, annettu 1 päivänä joulukuuta 2016, elintarvikkeissa esiintyvän Δ9-tetrahydrokannabinolin, sen lähtöaineiden ja muiden kannabinoidien seurannasta (ETA:n kannalta merkityksellinen teksti )

2.12.2016   
            
            
               FI
            
            
               Euroopan unionin virallinen lehti
            
            
               L 327/103
            
         KOMISSION SUOSITUS (EU) 2016/2115,
   annettu 1 päivänä joulukuuta 2016,
   elintarvikkeissa esiintyvän Δ9-tetrahydrokannabinolin, sen lähtöaineiden ja muiden kannabinoidien seurannasta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 292 artiklan,
   sekä katsoo seuraavaa:
   
               (1)
            
            
               Euroopan elintarviketurvallisuusviranomaisen (EFSA) alainen elintarvikeketjun vierasaineita käsittelevä tiedelautakunta (CONTAM) on antanut tieteellisen lausunnon (1) maidossa ja muissa eläinperäisissä elintarvikkeissa esiintyvästä tetrahydrokannabinolista (THC).
            
         
               (2)
            
            
               Tetrahydrokannabinoli, täsmällisemmin delta-9-tetrahydrokannabinoli (Δ9-THC), on hamppukasvin (Cannabis sativa) merkittävin yhdiste. EFSA on vahvistanut sen akuutin altistumisen viiteannokseksi (ARfD) 1 μg Δ9-THC:tä painokiloa kohti.
            
         
               (3)
            
            
               Δ9-THC:n esiintymisestä eläinperäisissä elintarvikkeissa ja sen siirtymisnopeudesta rehusta eläinperäisiin elintarvikkeisiin on saatavilla ainoastaan rajoitetusti tietoa. Tämän vuoksi tarvitaan enemmän tietoa sen esiintymisestä sellaisissa eläinperäisissä elintarvikkeissa, joiden osalta on käytettävissä näyttöä siitä, että ne on tuotettu eläimistä, joita on ruokittu hamppua tai hampusta johdettuja rehuaineita sisältävällä rehulla.
            
         
               (4)
            
            
               Lisäksi tarvitaan lisää esiintymistietoja Δ9-THC:n esiintymisestä hampusta johdetuissa elintarvikkeissa ja hamppua tai siitä johdettuja ainesosia sisältävissä elintarvikkeissa. On myös aiheellista mahdollisuuksien mukaan analysoida ei-psykoaktiivisia lähtöaineita delta-9-tetrahydrokannabinolihappoja (2-COOH-Δ9-THC eli Δ9-THCA-A ja 4-COOH-Δ9-THC eli Δ9-THCA-B) sekä muita kannabinoideja (kuten delta-8-tetrahydrokannabinoli (Δ8-THC), kannabinoli (CBN), kannabidioli (CBD) ja delta-9-tetrahydrokannabivariini (Δ9-THCV).
            
         
               (5)
            
            
               Sen vuoksi on aiheellista suositella elintarvikkeissa esiintyvän Δ9-THC:n, sen lähtöaineiden ja muiden kannabinoidien seurantaa,
            
         ON ANTANUT TÄMÄN SUOSITUKSEN:
   
               1)
            
            
               Jäsenvaltioiden olisi elintarvikealan toimijoiden ja muiden asianomaisten osapuolten aktiivisella myötävaikutuksella seurattava delta-9-tetrahydrokannabinolin (Δ9-THC) esiintymistä eläinperäisissä elintarvikkeissa sekä delta-9-tetrahydrokannabinolin (Δ9-THC), sen ei-psykoaktiivisten lähtöaineiden delta-9-tetrahydrokannabinolihappojen (2-COOH-Δ9-THC eli Δ9-THCA-A ja 4-COOH-Δ9-THC eli Δ9-THCA-B) sekä muiden kannabinoidien (kuten delta-8-tetrahydrokannabinoli (Δ8-THC), kannabinoli (CBN), kannabidioli (CBD) ja delta-9-tetrahydrokannabivariini (Δ9-THCV) esiintymistä hampusta johdetuissa elintarvikkeissa ja hamppua tai siitä johdettuja ainesosia sisältävissä elintarvikkeissa.
               Eläinperäisten elintarvikkeiden seurantaa varten olisi oltava käytettävissä näyttöä siitä, että ne on tuotettu eläimistä, joita on ruokittu hamppua tai hampusta johdettuja rehuaineita sisältävällä rehulla.
            
         
               2)
            
            
               Sen varmistamiseksi, että näytteet ovat tutkittavan erän suhteen edustavia, jäsenvaltioiden olisi noudatettava komission asetuksessa (EY) N:o 401/2006 (2) vahvistettuja näytteenottomenetelmiä.
            
         
               3)
            
            
               Seurannassa on mieluiten käytettävä analyysimenetelmänä kromatografista erotusta yhdistettynä massaspektrometriaan (LC-MS tai GC-MS) asianmukaisen neste-neste- (LLE) tai kiinteäfaasiuuton (SPE) avulla. Etusijalle olisi asetettava kromatografiatekniikat, jotka mahdollistavat Δ9-THC:n, sen lähtöaineiden ja muiden kannabinoidien määrittelemisen erikseen hamppua sisältävissä elintarviketuotteissa.
            
         
               4)
            
            
               Jäsenvaltioiden, elintarvikealan toimijoiden ja muiden asianomaisten osapuolten olisi varmistettava, että analyysien tulokset toimitetaan säännöllisesti ja viimeistään lokakuuhun 2018 mennessä EFSAlle EFSAn tietojen esitysmuodossa, joka on elintarvikkeiden ja rehujen osalta käytettävää näytteen standardikuvausta (SSD) koskevissa EFSAn ohjeissa (3) esitettyjen vaatimusten ja EFSAn muiden erityisten raportointivaatimusten mukainen.
            
         
      Tehty Brysselissä 1 päivänä joulukuuta 2016
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EFSAn CONTAM-lautakunta (EFSAn alainen elintarvikeketjun vierasaineita käsittelevä tiedelautakunta), 2015. Scientific Opinion on the risks for human health related to the presence of tetrahydrocannabinol (THC) in milk and other food of animal origin (Tieteellinen lausunto tetrahydrokannabinolin (THC) esiintymiseen maidossa ja muissa eläinperäisissä elintarvikkeissa liittyvistä riskeistä ihmisten terveydelle). EFSA Journal 2015;13(6):4141, 125 s. doi:10.2903/j.efsa.2015.4141.
   
      (2)  Komission asetus (EY) N:o 401/2006, annettu 23 päivänä helmikuuta 2006, näytteenotto- ja määritysmenetelmistä elintarvikkeiden mykotoksiinipitoisuuksien virallista tarkastusta varten (EUVL L 70, 9.3.2006, s. 12).
   
      (3)  http://www.efsa.europa.eu/en/data/toolbox